CELEX: 62012CA0515
Language: hr
Date: 2014-04-03 00:00:00
Title: Predmet C-515/12: Presuda Suda (drugo vijeće) od 3. travnja 2014. (zahtjev za prethodnu odluku Lietuvos vyriausiasis administracinis teismas – Litva) – „4finance” UAB protiv Valstybinė vartotojų teisių apsaugos tarnyba, Valstybinę mokesčių inspekciją prie Lietuvos Respublikos finansų ministerijos (Direktiva 2005/29/EZ — Nepoštena poslovna praksa — Piramidalni sustav promidžbe — Relevantnost eventualnog uloga potrošača danog s ciljem primanja naknade — Tumačenje pojma „ulog” )

26.5.2014   
            
            
               HR
            
            
               Službeni list Europske unije
            
            
               C 159/7
            
         Presuda Suda (drugo vijeće) od 3. travnja 2014. (zahtjev za prethodnu odluku Lietuvos vyriausiasis administracinis teismas – Litva) – „4finance” UAB protiv Valstybinė vartotojų teisių apsaugos tarnyba, Valstybinę mokesčių inspekciją prie Lietuvos Respublikos finansų ministerijos
   (Predmet C-515/12) (1)
   
   ((Direktiva 2005/29/EZ - Nepoštena poslovna praksa - Piramidalni sustav promidžbe - Relevantnost eventualnog uloga potrošača danog s ciljem primanja naknade - Tumačenje pojma „ulog”))
   2014/C 159/08
   Jezik postupka: litavski
   
      Sud koji je uputio zahtjev
   
   Lietuvos vyriausiasis administracinis teismas
   
      Stranke glavnog postupka
   
   
      Tužitelj: 4finance “UAB
   
      Tuženik: Valstybinė vartotojų teisių apsaugos tarnyba, Valstybinę mokesčių inspekciją prie Lietuvos Respublikos finansų ministerijos
   
      Predmet
   
   Zahtjev za prethodnu odluku – Lietuvos vyriausiasis administracinis teismas – Tumačenje točke 14. Priloga I. Direktivi 2005/29/EZ Europskog parlamenta i Vijeća od 11. svibnja 2005. o nepoštenoj poslovnoj praksi poslovnog subjekta u odnosu prema potrošaču na unutarnjem tržištu i o izmjeni Direktive Vijeća 84/450/EEZ, direktiva 97/7/EZ, 98/27/EZ i 2002/65/EZ Europskog parlamenta i Vijeća, kao i Uredbe (EZ) br. 2006/2004 Europskog parlamenta i Vijeća (Direktiva o nepoštenoj poslovnoj praksi) (SL L 149, str. 22.) (SL, posebno izdanje na hrvatskom jeziku, poglavlje 15., svezak 8., str. 101.) – Piramidalni sustav promidžbe koji nakon uplate simboličnog uloga potrošaču omogućuje dobivanje određene naknade, i to prije svega zbog toga što je u sustav uveo nove potrošače, a ne zbog toga što je kupio ili konzumirao proizvod – Utjecaj iznosa uloga na kvalifikaciju sustava kao piramidalnog sustava promidžbe – Važnost opsega financiranja naknada ulozima novih potrošača – Uvjet da ta naknada bude u potpunosti ili većim dijelom financirana prilozima novih članova
   
      Izreka
   
   Točka 14. Priloga I. Direktivi 2005/29/EZ Europskog parlamenta i Vijeća od 11. svibnja 2005. o nepoštenoj poslovnoj praksi poslovnog subjekta u odnosu prema potrošaču na unutarnjem tržištu i o izmjeni Direktive Vijeća 84/450/EEZ, direktiva 97/7/EZ, 98/27/EZ i 2002/65/EZ Europskog parlamenta i Vijeća, kao i Uredbe (EZ) br. 2006/2004 Europskog parlamenta i Vijeća („Direktiva o nepoštenoj poslovnoj praksi”) treba se tumačiti na način da piramidalni sustav promidžbe predstavlja poslovnu praksu koja je u svim okolnostima nepoštena ako takav sustav od potrošača zahtijeva novčani ulog, bez obzira na njegov iznos, kako bi mogao dobiti određenu naknadu, i to prije svega zbog toga što je u sustav uveo nove potrošače, a ne zbog toga što je kupio ili konzumirao proizvod.
   
      (1)  SL C 26, 26.1.2013.